32005D0787
L 296/39
JURNALUL OFÍCIAL AL UNIUNII EUROPENE
DECIZIA COMISIEI
din 11 noiembrie 2005
de modificare a Deciziei 97/569/CE în ceea ce privește includerea unei unități din Africa de Sud în listele provizorii cu unitățile din țările terțe din care statele membre autorizează importurile de produse din carne
[notificată cu numărul C(2005) 4283]
(Text cu relevanță pentru SEE)
(2005/787/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408 a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țări terțe din care statele membre sunt autorizate să importe unele produse de origine animală, produse pescărești sau moluște bivalve vii (1), în special articolul 2 alineatele (1) și (4),
întrucât:
(1)
Listele provizorii cu unitățile din țări terțe din care statele membre sunt autorizate să importe produse din carne au fost stabilite prin Decizia 97/569/CE a Comisiei (2).
(2)
Africa de Sud a comunicat numele unei unități care produce produse din carne în cazul căreia autoritățile competente atestă respectarea regulilor comunitare.
(3)
În consecință, respectiva unitate trebuie inclusă în listele stabilite prin Decizia 97/569/CE.
(4)
Dat fiind faptul că nu a fost încă efectuată nici o inspecție la fața locului a unităților în cauză, trebuie ca importurile provenind din respectiva unitate să nu se limiteze la controalele fizice reduse în conformitate cu Directiva 97/78/CE a Consiliului din 18 decembrie 1997 de de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate (3).
(5)
Prin urmare, Decizia 97/569/CE trebuie modificată în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 97/569/CE se modifică în conformitate cu anexa la prezenta decizie.
Articolul 2
Prezenta decizie se aplică de la 15 noiembrie 2005.
Articolul 3
Prezenta decizie se adresează statelor membre.
Adoptată la Bruxelles, 11 noiembrie 2005.